**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai-jogi*** | 2021. 03….. | ……………………………..  dr. Oross József |
| ***gazdasági-pénzügyi*** | 2021. 03….. | ……………………………...  Zámodics Péter |

|  |  |
| --- | --- |
| **határozat-tervezet száma: 1 DB** | |
| Határozat-tervezet tárgya:  Az építésügyi igazgatási feladatok átvételéről szóló szerződés 2020. március 16. napján történt módosításának hatályon kívül helyezéséről | Határozatot kapja:   * Önkormányzati Iroda – 3 példány * Pénzügyi Iroda – 1 példány * FMKH – 1 példány |

**A Polgármester elé terjeszthető:**

jegyző

**A döntés indokolása:**

Mór Városi Önkormányzat Képviselő-testülete 17/2020. (I.29.) határozatával jóváhagyta a fővárosi és megyei kormányhivatalok működésének egyszerűsítése érdekében egyes törvények módosításáról szóló 2019. évi CX. törvény alapján a Fejér Megyei Kormányhivatallal megkötendő, az építésügyi igazgatási feladatok átvételéről szóló megállapodást, mely 2020. január 31-én aláírásra került. A megállapodás 2020. március 16. napjával módosításra került, melynek keretében az Önkormányzat a KDW-173 rendszámú Suzuki SX4 típusú személygépjárművet a Kormányhivatal részére ingyenes használatba adta, és ezzel egyidejűleg a közúti közlekedési nyilvántartásba bejegyzett jármű üzembentartó személyének változását igazoló megállapodást is kötöttek.

A Kormányhivatal 2021. március 16. napján kelt nyilatkozatával (előterjesztés melléklete) tájékoztatta az Önkormányzatot arról, hogy a gépjármű üzembentartói jogáról 2021. április 5. napjával lemond, és azt a tulajdonos részére visszaadja. Emiatt a megállapodás módosításának hatályon kívül helyezése vált szükségessé, mely a határozat-tervezet mellékletét képezi.

**Mór Városi Önkormányzat Képviselő-testületének**

**…/2021. (IV.1.) határozata**

**Az építésügyi igazgatási feladatok átvételéről szóló szerződés 2020. március 16. napján történt módosításának hatályon kívül helyezéséről**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A Fejér Megyei Kormányhivatal és Mór Városi Önkormányzat között az építésügyi igazgatási feladatok átvételéről szóló, 2020.január 31 napján létrejött szerződés 2020. március 16. napján történt módosításának hatályon kívül helyezésére vonatkozó, a határozat mellékletét képező megállapodást jóváhagyom.

Tudomásul veszem, hogy a Fejér Megyei Kormányhivatal 2021. április 5. napjával lemond az önkormányzat tulajdonát képező KDW-173 rendszámú Suzuki SX4 típusú személygépjármű üzembentartói jogáról.

Felkérem a Jegyzőt, hogy gondoskodjon a határozat mellékletét képező megállapodás, valamint az üzembentartói jog törléséhez szükséges egyéb okiratok aláírásra történő előkészítéséről.

Határidő: azonnal

Felelős: jegyző (Önkormányzati Iroda)

Fenyves Péter Dr. Taba Nikoletta

polgármester jegyző

melléklet a …/2021. (IV.1.) határozathoz

**MEGÁLLAPODÁS**

**az építésügyi igazgatási feladatok átvételéről szóló szerződés 2020. március 16. napján történt módosításának hatályon kívül helyezéséről**

amely létrejött egyrészről:

**Fenyves Péter** polgármester, a Mór Városi Önkormányzat (cím: 8060 Mór, Szent István tér 6.; törzskönyvi azonosító szám (PIR): 727222; statisztikai számjele: 15727220-8411-321-07; adószáma: 15727220-2-07 (a továbbiakban Önkormányzat) képviselője,

mint átadó/használatba adó (a továbbiakban együtt: **Átadó**)

másrészről:

**Dr. Simon László** kormánymegbízott, a Fejér Megyei Kormányhivatal (cím: 8000 Székesfehérvár, Szent István tér 9.; törzskönyvi azonosító szám (PIR): 789291; statisztikai számjele: 15789295-8411-321-07; adószáma: 15789295-2-07 (a továbbiakban Kormányhivatal) képviselője

mint átvevő/használatba vevő (a továbbiakban együtt: **Átvevő**)

–együttesen: **Felek** – között az alulírott napon és helyen az alábbi feltételekkel:

**I. Előzmények**

1. A 2020. március 1-jével a fővárosi és megyei kormányhivatalokhoz kerülő építésügyi igazgatási feladatok ellátásának biztosítása érdekében a korábban ezen feladatellátást szolgáló önkormányzati vagyon és vagyoni értékű jog ingyenes használati, illetve egyéb jogcímen történő átadás feltételeinek az ehhez kapcsolódó eljárás lebonyolításához szükséges keretek meghatározása céljából – 2020. január 31. napján megállapodást (a továbbiakban: Megállapodás) kötöttek egymással.

2. Az I.1. pontban meghatározott feladatok ellátására a Megállapodásban rögzítetteken túl a KDW-173 rendszámú Suzuki SX4 (azonosító adatai: forgalmi engedély: LA96916, törzskönyvszám: 859046G, alvázszám: TSMEYB21S001432510, gyártási év: 2006., futásteljesítmény: 79kW) személygépjármű Átvevő részére történő átadása okán a Megállapodás módosításra került.

3. Felek az I.2. pontban kifejtettek okán 2020. március 16. napján a Megállapodás IV/2. pontjának 2. bekezdését és 2. számú mellékletét közös megegyezéssel módosították, valamint 2020. március 16. napján az Átadó a Megállapodás keretében az I.2. pontban meghatározott személygépjárműre vonatkozó üzembentartói jog gyakorlását Átvevőnek ingyenesen átengedte.

4. Az I. 2. pontban meghatározott személygépjármű műszaki állapotára tekintettel Átvevő az Átadóhoz intézett írásbeli nyilatkozatával 2021. április 5. napjával lemondott az I.3. pontban megjelölt üzembentartói jogról, ezért ismételten szükségessé vált a Megállapodás módosítása.

**II. A szerződésmódosítás tárgya**

Felek közös megegyezéssel a Megállapodást az alábbiak szerint módosítják:

1. Felek az I.3. pontban hivatkozott, 2020. március 16. napján történt megállapodás-módosítást hatályon kívül helyezik.

2. A Megállapodás IV/2. pontjának 2. bekezdése az alábbiak szerint módosul:

*„Az Átvevőhöz gépjárművek nem kerülnek át.”*

3. A Megállapodás 2. sz. melléklete helyébe a jelen megállapodás 1. sz. melléklete lép.

4. Felek megállapítják, hogy a gépjármű átadását követően egymással szemben semmilyen követeléssel, kártérítéssel nem élnek. A Feleknek egymással egyéb elszámolnivalójuk nincs.

**III. Felek jogai és kötelezettségei**

1. Átvevő kötelezettséget vállal arra, hogy 2021. április 6. napján Átadó birtokába visszaadja az I. 2. pontban meghatározott személygépjárművet annak eredeti okmányaival együtt.

2. Jelen szerződésmódosítás elválaszthatatlan részét képezi az I.2. pontban meghatározott személygépjármű átadás-átvételéről szóló jegyzőkönyv.

3. Átadó kötelezettséget vállal arra, hogy az I.2. pontban meghatározott személygépjármű üzembentartójának személyében bekövetkezett változást – annak a járműnyilvántartásban történő átvezetés céljából – 15 napon belül bejelenti.

**IV. Záró rendelkezések**

1. Felek a Megállapodás jelen módosítással nem érintett pontjait hatályukban változatlanul fenntartják.

2. Jelen megállapodás-módosítás a Felek általi aláírás napjával jön létre.

**3. Jelen megállapodás-módosítás 8 eredeti példányban készült és 3 számozott oldalból áll, amelyből 4 példány az Átadót, 4 példány Átvevőt illeti meg. A megállapodás-módosítást annak elolvasása, értelmezése után Felek megértették, azzal mindenben egyetértenek, és mint akaratukkal mindenben egyezőt elfogadták és jóváhagyólag írták alá.**

**Székesfehérvár, 2021. április …**

…………………………… ………………………………

Fenyves Péter Dr. Simon László

polgármester kormánymegbízott

Mór Városi Önkormányzat Fejér Megyei Kormányhivatal

Átadó képviseletében Átvevő képviseletében

Pénzügyi ellenjegyző:

………………………………………

Kloó Józsefné

Pénzügyi és Gazdálkodási Főosztályvezető

Fejér Megyei Kormányhivatal

Jogi ellenjegyző:

………………………………………

Dr. Nagy Nóra

Koordinációs és Jogi Osztályvezető

Fejér Megyei Kormányhivatal

**1. sz. melléklet**

**Az önkormányzati hivatal rendelkezésére álló, a megyei kormányhivatal feladatainak ellátáshoz átadásra kerülő gépjárművek felsorolása**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sorszám | Gépjármű forgalmi rendszáma | Forgalmi engedély száma | Törzskönyv száma | Gépjármű gyártmánya | Gépjármű típusa | Gyártási év, futásteljesítmény | Kötelező tartozékok és egyéb kiegészítők (pl. nyári-téli gumiabroncs) | Állapotra vonatkozó megjegyzések |
| - | - | - | - | - | - | - | - | - |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**Jegyzőkönyv**

**gépjármű átadás-átvételről**

**Készült**: ………………………………………………………………(hely, idő)

**Átadó:** Fejér Megyei Kormányhivatal, képviseletében eljár: ……………………beosztás

**Átvevő:** Mór Városi Önkormányzat, képviseletében eljár: ………………….beosztás

**Átvétel tárgyát képező gépjármű:**

**típusa: Suzuki SX4,**

**forgalmi rendszáma: KDW-173,**

forgalmi engedély: JG51731,

törzskönyvszám: 859046G,

alvázszám: TSMEYB21S00143510,

gyártási év: 2006.,

teljesítmény: 79kW

**Átadás-átvétel indokolása:**

A Kormányhivatal és az Önkormányzat – a 2020. március 1-jével a fővárosi és megyei kormányhivatalokhoz kerülő építésügyi igazgatási feladatok ellátásának biztosítása érdekében a korábban ezen feladatellátást szolgáló önkormányzati vagyon és vagyoni értékű jog ingyenes használati, illetve egyéb jogcímen történő átadás feltételeinek az ehhez kapcsolódó eljárás lebonyolításához szükséges keretek meghatározása céljából – 2020. január 31. napján megállapodást (a továbbiakban: Megállapodás)kötöttek egymással.

2020. március 16-án közös akarattal a Megállapodás módosításra (a továbbiakban: Módosítás) került azzal, hogy az 1. pontban meghatározott feladatok ellátására a KDW-173 rendszámú Suzuki SX4 gépjármű is átadásra került a Kormányhivatal részére.

A kormányhivatal a továbbiakban nem tart igényt a gépjárműre

Megjegyzések: ………………………………………………………………………………………………………………………………………………………………………………………………………………………………………………………………………………………

k.m.f.

1. ………………………………… …………………………………
2. **Fejér Megyei Kormányhivatal Mór Városi Önkormányzat**

**Átadó Átvevő**

előterjesztés melléklete

